BGRIM คว้ารางวัล The Best IPO 2017
BGRIM คว้ารางวัล The Best IPO 2017 in Thailand
25 ม.ค. 2561

นางปรียนาถ สุนทรวาทะ (ที่ 4 จากซ้าย) ประธานเจ้าหน้าที่บริหาร บริษัท บี.กริม เพาเวอร์ จำกัด (มหาชน) หรือ BGRIM และ นายนพเดช กรรณสูต (ที่ 5 จากซ้าย) ประธานเจ้าหน้าที่บริหารด้านการเงินและรองกรรมการผู้จัดการใหญ่พัฒนาธุรกิจ บมจ.บี.กริม เพาเวอร์ รับรางวัล The Best IPO 2017 in Thailand จากงานประกาศรางวัล The Asset Triple A Country Awards ที่ประเทศฮ่องกง จัดโดย The Asset นิตยสารทางการเงินชั้นนำของเอเชีย
โดยเป็นการมอบรางวัลให้กับบริษัทที่นำหลักทรัพย์เข้าจดทะเบียนใหม่ (IPO) ในช่วงปีที่ผ่านมาที่ได้รับความสนใจจากนักลงทุนทั้งในและต่างประเทศที่โดดเด่น ผลการดำเนินงานที่ดี และให้ผลตอบแทนจากการลงทุนที่เหมาะสม ณ โรงแรมโฟร์ซีซั่น ประเทศฮ่องกง เมื่อเร็วๆ นี้
 